Se røveren i videoen over artiklen Først var der røveri mod Netto i Nibe og en time senere gik det ud over Rema 1000 i Frejlev. Det er overvågningsbillederne her fra politiet nu offentliggør i håbet om, at nogen har kendskab til eller kender røveren. Politiet er endnu ikke sikre på, at det er samme gerningsmand der står bag begge røverier. Gerningsmanden bag røveriet mod Netto beskrives som en 20-23 årig mand, han er 175-180 centimeter høj, han er slank af bygning og var iført mørkt tøj med et gråt tørklæde for munden. Han talte dansk uden accent. Gerningsmanden bag røveriet mod Rema 1000 beskrives som en dansk mand, 175-180 centimeter høj, almindelig af bygning, han var iført en grå maske og sort hættetrøje. Oplysninger i sagen kan gives til Nordjyllands Politi på telefon 1-1-4.

Opsummering:
Nordjyllands Politi offentliggør nu overvågningsbilleder fra Rema 1000 i Frejlev, som var den ene af to butikker, der blev røvet lørdag formiddag.